|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 138  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 138  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E**

**mun.Hînceşti**

**din 13 decembrie 2024 nr. 06/\_\_\_**

**Cu privire la autorizarea lucrărilor de reconstrucție**

**a trotuarului de pe drumul raional din intravilanul s. Bujor**

Luând în considerație intențiile autorității executive a administrației publice a satului Bujor (demersul cu nr. 122 din 11.11.2024) privind reconstrucția părții rămase de trotuar (aproximativ 300 de m) din drumul public proprietate a raionului cu numărul ***L529***, denumirea ***R33 – Bujor – M1***, pe segmentul de la accesul la grădinița de copii până la hotarul localității în direcția spre drumul național M1, în conformitate cu prevederile art. 9 alin. (1) din Legea Nr. 121/2007 privind administrarea și deetatizarea proprietății publice, art. 6 alin. (1) și (2), art. 15 alin. (1) din Legea Nr. 509/1995 drumurilor și în temeiul art. 43 alin. (2) şi art. 46 alin. (1) din Legea Nr. 436/2006 privind administraţia publică locală, Consiliul raional **DECIDE:**

1. Se permite Primăriei satului Bujor să efectuieze reconstrucția trotuarului existent din drumul public de interes raional ***L529***, ***R33 – Bujor – M1***, în sectorul de teren identificat în registrul bunurilor imobile cu numărul cadastral 5317105.077, pe segmentul acestuia de la accesul la grădinița de copii până la hotarul localității în direcția spre drumul național M1.
2. Se stabilește că lucrările de reconstrucție a trotuarului se vor începe după elaborarea de către solicitant, în modul stabilit, a documentației tehnice ce autorizează realizarea lor.
3. Se pune în sarcină șefului Secției construcții, drumuri și gospodărie comunală, dl TAȘCĂ Adrian, să elaboreze, în numele administratorului drumului, prescripțiile tehnice necesare la executarea lucrărilor de reconstrucție a trotuarului și să monitorizeze asupra îndeplinirii întocmai a acestora.
4. Executantul lucrărilor va asigura, pe perioada activității date, siguranța circulației rutiere, respectarea termenelor de executare a lucrărilor și îndeplinirea lor în corespundere cu cerințele tehnice ale normativelor de construcție.
5. După recepția lucrărilor de reconstrucție a segmentului vizat de trotuar, investitorul va întreprinde acțiunile de predare a cheltuielilor de construcție în vederea includerii lor la majorarea valorii de bilanț a obiectului de către administratorul drumului.
6. Responsabilitatea executării prevederilor deciziei în cauză se deleagă dlui Bunduchi Ion, vicepreședinte al raionului.
7. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării, potrivit prevederilor Codului Administrativ nr.116/2018.

**Preşedintele şedinţei**

Contrasemnează:

# **Secretarul Consiliului Raional Hînceşti Elena MORARU TOMA**

Inițiat: \_\_\_\_\_\_\_\_\_\_\_\_\_\_\_ Iurie Levinschi, Președintele raionului Hîncești;

Coordonat \_\_\_\_\_\_\_\_\_\_\_\_ Ion Bunduchi, vicepreședintele raionulu;

Elaborat\_\_\_\_\_\_\_\_\_\_\_\_\_\_\_Victor Rachiu, Șeful Serviciului relații funciare și cadastru;

Avizat: \_\_\_\_\_\_\_\_\_\_\_\_\_ Sergiu Pascal, specialist principal (jurist), Aparatul preşedintelui raionului.

**NOTA INFORMATIVĂ**

**la proiectul deciziei**

**Cu privire la autorizarea lucrărilor de reconstrucție**

**a trotuarului de pe drumul raional din intravilanul s. Bujor**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. |
| **2. Modul de reglementare a problemelor abordate în proiect de cadru normativ în vigoare** |
| art. 9 alin. (2) lit. h) din Legea Nr. 121/2007 privind administrarea și deetatizarea proprietății publice, art. 6 alin. (1) și (2), art. 15 alin. (1) din Legea Nr. 509/1995 drumurilor |
| **3. Scopul şi obiectivele proiectului** |
| Proiectul de Decizie urmărește scopul de a oferi Primăriei s. Bujor posibilitatea de a îmbunătăți condițiile de circulație pietonală pe un segment din drumul public de interes raional proprietate publică a raionului Hîncești din mijloacele bugetului public al satului. |
| **4. Estimarea riscurilor legate de implementarea acestui proiect** |
| Riscuri nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_\_\_ din \_\_\_\_\_\_\_ 2024, **Cu privire la autorizarea lucrărilor de reconstrucție a trotuarului de pe drumul raional din intravilanul s. Bujor** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

Șeful Serviciului relații

funciare și cadastru Victor Rachiu